Cuarte zornade de scuele furlane
“Furlan: lenghe veicolâr”
Iniziative di formazion increditade daûr des Liniis Vuide MIUR 2016-2019, cun atestât di frecuence
Sabide ai 8 di Avrîl
, des 8.30, te suaze de Fieste de Patrie dal Friûl, tal Teatri Civic Benois De Cecco a Codroip.
E je in program par Sabide ai 8 di Avrîl dal 2017, li dal Teatri Civic Benois De Cecco, in vie XXIX ottobre, 1 a Codroip, la cuarte zornade de scuele furlane cuntun program prontât ae praticitât tal frontâ l’insegnament dal furlan a scuele.
La iniziative e je organizade dal Comun di Codroip
e dal Istitût Comprensîf di Codroip
, in colaborazion cun “Docuscuele
”, il gnûf Centri di documentazion, ricercje e sperimentazion didatiche nassût daûr de volontât dal Assessorât regjonâl ae Istruzion
e di une intese tra Agjenzie Regjonâl pe Lenghe Furlane e Societât Filologjiche Furlane
; cun di plui e je la colaborazion dal I.I.S. J. Linussio di Codroip
e dai Comuns di Bertiûl e di Cjamin dal Tiliment
e il contribût economic de Regjon Autonome Friûl Vignesie Julie e de ARLeF. L’event al gjolt dal patrocini dal Consei Regjonâl, dal ufici Scolastic Regjonâl, de Provincie di Udin, de Universitât dal Friûl, de Universitât Ca’ Foscari di Vignesie e de Aziende pe Assistence Sanitarie n. 3 Friûl de Alte, Colinâr, di Mieç.
Une vore interessante e sarà la part seminariâl che e scomençarà cun Carmen Mary Coonan
, docente di didatiche des lenghis forestis li de Universitât Ca’ Foscari di Vignesie, che e fevelarà dal potenziâl dal CLIL pe promozion dal aprendiment de lenghe; po dopo Gloria Aita
, de Jurie dal premi Chino Ermacora, e presentarà il premi tant che ocasion juste par fâ cognossi il lavôr de scuele furlane e in fin Walter Tomada
.
Fondamentâi i lavôrs di grup cun zîrs di taule su “Il DOCUSCUELE che o volìn. Ideis, propuestis, sugjeriments par meti sù insiemi il gnûf “Centri di documentazion pe scuele furlane”, li che i insegnants a podaran dâ un lôr contribût ae incressite di cheste gnove comunitât de scuele.
Tal dopomisdì des 14.00 si davuelzaran 6 laboratoris
in simultanie, in sedis diferentis, dividûts par argoments e par nivei scolastics di insegnament.
Discjame chi dut il program
Par cuistions organizativis si domande di segnâsi dentri di joibe ai 6 di Avrîl
scrivint une mail di conferme a: sportel@comune.codroipo.ud.it - info@scuelefurlane.it
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn unk fur_Latn fur_Latn fur_Latn fur_Latn fur_Latn fur_Latn